2021 आईसीसी पुरुष टी20 विश्व कप
कुल 45 मैचों के साथ टी20 वर्ल्ड कप में दो राउंड होंगे। राउंड 1 में आठ टीमें (बांग्लादेश, श्रीलंका, आयरलैंड, नीदरलैंड, स्कॉटलैंड, नामीबिया, ओमान और पापुआ न्यू गिनी) हैं, जिसमें से शीर्ष चार टीमें सुपर 12 में खेलेगी। 24 अक्टूबर 2021 से शुरू होने वाले सुपर 12 में राउंड 1 की चार टीमें और शीर्ष आठ रैंकिंग वाली टी20आई टीमों के बीच 30 मैच खेलें जायेंगे। इन टीमों को छह-छह के दो समूहों में बांटा जाएगा। इसके बाद दो सेमीफाइनल और फिर फाइनल होगा। 16 जुलाई 2021 को, आईसीसी ने टूर्नामेंट के लिए समूहों की पुष्टि की, जो 20 मार्च 2021 तक टीमों की रैंकिंग पर तय किए गए थे। 17 अगस्त 2021 को, आईसीसी ने फर्स्ट राउंड और सुपर 12 के लिए कार्यक्रम की पुष्टि की।
2018 आईसीसी महिला विश्व ट्वेंटी-20
2018 आईसीसी महिला विश्व ट्वेंटी 20 वेस्टइंडीज में 9 से 24 नवंबर 2018 तक आयोजित की जा रही है। यह आईसीसी महिला विश्व ट्वेंटी 20 का छठा संस्करण है, और दूसरा वेस्टइंडीज (2010 संस्करण के बाद) द्वारा होस्ट किया गया। टूर्नामेंट को अंतरराष्ट्रीय क्रिकेट परिषद (आईसीसी) के 2013 के वार्षिक सम्मेलन में वेस्टइंडीज क्रिकेट बोर्ड (डब्ल्यूआईसीबी) से सम्मानित किया गया था। जनवरी 2015 में आईसीसी बोर्ड की बैठक में टूर्नामेंट की तारीखों की पुष्टि हुई थी। फरवरी 2017 में, आईसीसी ने पुष्टि की कि यह पहला टी -20 टूर्नामेंट होगा जो यूडीआरएस (UDRS) (अंपायर निर्णय समीक्षा प्रणाली) का उपयोग करता है, जिसमें प्रति टीम एक समीक्षा होगी।